CELEX: 32020Y0914(01)
Language: et
Date: 2020-08-17 00:00:00
Title: Euroopa Süsteemsete Riskide Nõukogu otsus, 17. august 2020, Euroopa Süsteemsete Riskide Nõukogu andmekaitseametniku ametisse nimetamise kohta (ESRN/2020/11) 2020/C 303/04

14.9.2020   
               
               
                  ET
               
               
                  Euroopa Liidu Teataja
               
               
                  C 303/5
               
            
         EUROOPA SÜSTEEMSETE RISKIDE NÕUKOGU OTSUS,
         17. august 2020,
         Euroopa Süsteemsete Riskide Nõukogu andmekaitseametniku ametisse nimetamise kohta
         (ESRN/2020/11)
         (2020/C 303/04)
         EUROOPA SÜSTEEMSETE RISKIDE NÕUKOGU HALDUSNÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu määrust (EL) nr 1092/2010, 24. november 2010, finantssüsteemi makrotasandi usaldatavusjärelevalve kohta Euroopa Liidus ja Euroopa Süsteemsete Riskide Nõukogu asutamise kohta, (1)
         
         võttes arvesse Euroopa Parlamendi ja nõukogu määrust (EL) 2018/1725, 23. oktoober 2018, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ, (2) eelkõige selle artiklit 43,
         võttes arvesse Euroopa Süsteemsete Riskide Nõukogu 13. juuli 2012. aasta otsust ESRN/2012/1, millega rakendatakse andmekaitse eeskirjad Euroopa Süsteemsete Riskide Nõukogus, (3) eelkõige selle artiklit 3,
         võttes arvesse Euroopa Keskpanga otsust (EL) 2020/655, 5. mai 2020, millega võetakse vastu Euroopa Keskpanga andmekaitse rakendussätted ja tunnistatakse kehtetuks otsus EKP/2007/1 (EKP/2020/28), (4) eelkõige selle artikli 3 lõiget 5,
         ning arvestades järgmist:
         
                     (1)
                  
                  
                     30. juulil 2019 võttis Euroopa Süsteemsete Riskide Nõukogu (ESRN) haldusnõukogu vastu otsuse ESRN/2019/17 (5), millega nimetas pr Evanthia Chatziliasi ESRNi andmekaitseametnikuks 31. juulini 2024.
                  
               
                     (2)
                  
                  
                     Pr Chatziliasi taotlusel lõpeb tema ametiaeg 31. augustil 2020. Seetõttu tuleb tema asendamiseks ametisse nimetada järgmine andmekaitseametnik alates 1. septembrist 2020.
                  
               
                     (3)
                  
                  
                     Kooskõlas määruse (EL) 2018/1725 artikli 43 lõikega 2 tegutseb Euroopa Keskpanga (EKP) andmekaitseametnik ka ESRNi andmekaitseametnikuna.
                  
               
                     (4)
                  
                  
                     21. juulil 2020 nimetas EKP juhatus pr Evanthia Chatziliasi järel EKP andmekaitseametniku ametikohale hr Maarten Damani kehtivusajaga 1. septembrist 2020 kuni 31. augustini 2023.
                  
               
                     (5)
                  
                  
                     Otsuse (EL) 2020/655 (EKP/2020/28) artikli 3 lõike 5 kohaselt, mis kehtib alates 1. novembrist 2020, võib ESRNi taotlusel EKP andmekaitseametnikku volitada teostama ESRNi osas ülesandeid, mis on sätestatud määruse (EL) 2018/1725 artiklis 45. Tõhusust ja senist tava arvesse võttes leiab ESRNi haldusnõukogu, et see taotlus tuleb esitada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Süsteemsete Riskide Nõukogu andmekaitseametniku ametisse nimetamine
            Hr Maarten Daman nimetatakse Euroopa Süsteemsete Riskide Nõukogu andmekaitseametniku ametikohale 1. septembrist 2020 kuni 31. augustini 2023, võttes arvesse et ta on Euroopa Keskpanga (EKP) töötaja ja andmekaitseametnik.
         
         
            Artikkel 2
            Volitamise taotlus otsuse (EL) 2020/655 (EKP/2020/28) artikli 3 lõike 5 alusel
            Otsuse (EL) 2020/655 (EKP/2020/28) artikli 3 lõike 5 alusel taotleb ESRN, et iga EKP poolt pärast 1. novembrit 2020 ametisse nimetatud andmekaitseametnik volitatakse teostama ESRNi osas ülesandeid, mis on sätestatud määruse (EL) 2018/1725 artiklis 45.
         
         
            Artikkel 3
            Jõustumine
            Käesolev otsus jõustub 17. augustil 2020.
         
         
            Frankfurt Maini ääres, 17. august 2020
            
               
                  ESRNi haldusnõukogu nimel
               
               
                  ESRNi sekretariaadi juhataja
               
               Francesco MAZZAFERRO
            
         
         
            (1)  ELT L 331, 15.12.2010, lk 1.
         
            (2)  ELT L 295. 21.11.2018, lk 39.
         
            (3)  ELT C 286, 22.9.2012, lk 16.
         
            (4)  ELT L 152. 15.5.2020, lk 13.
         
            (5)  Euroopa Süsteemsete Riskide Nõukoguotsus ESRN/2019/17, 30. juuli 2019, Euroopa Süsteemsete Riskide Nõukogu andmekaitseametniku ametisse nimetamise kohta (ELT C 344, 11.10.2019, lk 3).